《清晖行》
宋代·陈藻

主翁不解饮，安事园池游。从知莲社侣，所乐在清修。

我忆少壮日，未多禅悦优。独醒对佳景，愁纹上眉头。

四方观唱礼，文辞旨趣幽。我膝固不屈，弥陀暗相投。

叶吹光乱转，花覆实泉流。此外无国土，静中反身求。

湛然真赏妙，谁肯寻糟丘。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。